Bruselj, 08.12.2004

KOM(2004)783 končno

.

Predlog

UREDBA SVETA

o spremembi Uredbe (ES) št. 2287/2003 glede ribolovnih možnosti za škampe v Severnem morju

.

(predložena s strani Komisije)

OBRAZLOŽITVENI MEMORANDUM

Z Uredbo Sveta (ES) št. 2287/2003 so določene ribolovne možnosti in z njimi povezani pogoji za nekatere staleže rib in skupine staležev v vodah Skupnosti kot tudi za plovila Skupnosti v vodah, kjer se zahtevajo ribolovne omejitve za leto 2004.

Ribolovne možnosti Skupnosti za leto 2004 za škampe v coni IIa (vode ES), v Severnem morju (vode ES) so določene v Prilogi IB k Uredbi (ES) št. 2287/2003.

V opombi k navedeni Prilogi je določen popravek celotnega dovoljenega ulova navzgor, kadar Svet odloči o načinih upravljanja za nadzor ulovov v ribolovnih območjih, kjer se lovita škamp in trska.

Komisija se je zdaj odločila za dodatne pogoje, potrebne za razširitev nadzora ribolovnih območij, ki so podobna tistim, ki se uporabljajo v drugem ribolovnem območju, tesno povezanim s trsko, to je vahnja.

Namen tega predloga je uvesti potrebne spremembe v Prilogah IB in Prilogi IV k Uredbi (ES) št. 2287/2003.

Svet je zaprošen, da čim prej sprejme ta predlog, da bi ribiči lahko načrtovali svoje dejavnosti za to ribolovno sezono.

Predlog

UREDBA SVETA

o spremembi Uredbe (ES) št. 2287/2003 glede ribolovnih možnosti za škampe v Severnem morju

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2371/2002 z dne 20. decembra 2002 o ohranjanju in trajnostnem izkoriščanju ribolovnih virov v okviru skupne ribiške politike[1] in zlasti člena 20(1) Uredbe,

ob upoštevanju predloga Komisije[2],

ob upoštevanju naslednjega:

(1) Ribolovne možnosti Skupnosti za leto 2004 za škampe v coni IIa (vode ES) v Severnem morju (vode ES) so določene v Prilogi IB k Uredbi Sveta (ES) št. 2287/2003 z dne 19. decembra 2003 o določitvi ribolovnih možnosti za leto 2004 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti in za plovila Skupnosti v vodah, kjer so potrebne omejitve ulova[3].

(2) V opombi v navedeni Prilogi je tudi določeno, da je treba celotni dovoljeni ulov (TAC) zvišati in ga dodeliti državam članicam, kadar Svet odloči o načinih upravljanja za nadzor ulovov v ribolovnih območjih, kjer se lovita škamp in trska.

(3) Čeprav bi bilo tako povečanje celotnega dovoljenega ulova v skladu s strokovnim nasvetom, mora biti na razpolago samo tistim državam članicam, ki na svojih ribiških plovilih uporabljajo določene ukrepe, da bi povečali nadzor ribolovnega območja. V Prilogo IV je treba dodati posebne pogoje za ribolov škampa v Severnem morju.

(4) Zato je treba ustrezno spremeniti Uredbo (ES) št. 2287/2003 –

SPREJEL NASLEDNJO UREDBO:

Člen 1

Prilogi IB in IV k Uredbi (ES) št. 2287/2003 se spremenita v skladu s Prilogo k tej uredbi.

Člen 2

Ta uredba začne veljati tretji dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

PRILOGA

Uredba (ES) št. 2287/2003 se spremeni na naslednji način:

(1) V Prilogi IB se vnos vrste škamp v coni IIa (vode ES) v Severnem morju (vode ES) nadomesti z naslednjim:

+++++ TABLE +++++

(2) V Prilogi IV se doda naslednja točka 20:

„20. Posebni pogoji za ribolov škampa v Severnem morju

(a) Plovila, za katera je država članica izdala posebno ribolovno dovoljenje za namenski ribolov škampov v skladu s členom 7 Uredbe (ES) št. 1627/94, morajo izpolnjevati naslednje pogoje:

(i) obvestiti nacionalne organe o kraju in času vsakega iztovarjanja škampov najmanj štiri ure preden se iztovarjanje začne, razen če se iztovarjanja opravijo v obdobjih, ki jih je določila država članica;

(ii) iztovarjati izključno v pristaniščih, ki jih določi država članica ladijske zastave;

(iii) predložiti ustrezni/-e list/-e ladijskega dnevnika nacionalnim organom pred začetkom raztovarjanja ulova, hranjenega na krovu;

(iv) ne raztovarjati škampov, ki jih hranijo na krovu, dokler ni za to dano dovoljenje ustreznih nacionalnih organov;

(v) obdržati na krovu največ 5 % trske v razmerju do žive mase morskih organizmov na plovilu;

(vi) ne pretovarjati nobenih škampov na morju;

(vii) ne imeti na krovu ali ne uporabljati vlečnega orodja z velikostjo očesa, manjšega od 70 mm.

(b) Posebna ribolovna dovoljenja iz točke (a) se ne izdajo za obdobje, daljše od treh mesecev.

(c) Nobeno posebno ribolovno dovoljenje, veljavno v obdobju treh mesecev, ki sledi datumu prenehanja veljavnosti posebnega ribolovnega dovoljenja, ki ga je imelo isto plovilo, se ne izda, če je prišlo v času veljavnosti dovoljenja do katerega koli od naslednjih primerov:

(i) nacionalna inšpekcijska služba za ribištvo ob inšpekcijskem pregledu ugotovi, da ima plovilo na krovu več kakor 5 % trske, merjeno kot odstotek žive mase vseh rib na krovu plovila;

(ii) plovilo ne zagotovi poročila VMS ali v primeru, če sistem spremljanja plovil ne deluje, ročnega poročila o položaju ali odda napačno poročilo o položaju;

(iii) nacionalna inšpekcijska služba za ribištvo ob inšpekciji iztovarjanja ugotovi, da je plovilo iztovorilo ali obdržalo na krovu preko 10 % več škampov (žive mase), kakor je deklarirana količina te vrste v listu/-ih ladijskega dnevnika, predloženega/-ih na podlagi točke (a)(iii);

(iv) nacionalna inšpekcijska služba za ribištvo opazi, da plovilo pretovarja na drugo plovilo na morju;

(v) nacionalna inšpekcijska služba za ribištvo opazi, da plovilo iztovarja škampe, ne da bi za to imelo dovoljenje iz točke (a)(iv);

(vi) nacionalna inšpekcijska služba za ribištvo ob inšpekcijskem pregledu ugotovi, da plovilo krši določbe Uredbe Sveta (ES) št. 850/98;

(vii) nacionalna inšpekcijska služba za ribištvo opazi, da plovilo iztovarja škampe, ne da bi pred tem predložilo list/-e ladijskega dnevnika, kakor je določeno v točki (a)(iii).“

[1] UL L 358, 31.12.2002, str. 59.

[2] UL C […], […], str. […].

[3] UL L 344, 31.12.2003, str. 1. Uredba, kakor je bila nazadnje spremenjena z Uredbo Komisije (ES) št. 1645/2004 (UL L 296, 21.9.2004, str. 3).